92. dodjela "Oscara"
92. dodjela Oscara jest svečanost koju predstavlja Akademija filmskih umjetnosti i nauka (AMPAS), a održala se 9. februara 2020. u Dolby Theatreu u Hollywoodu. Nakon više od decenije, prethodne ceremonije dodjele nagrada Akademije obično su se održavale krajem februara, dok se 92. dodjela nagrada Akademije održala ranije, 9. februara 2020. godine. Nagrade su se dodijelile u 24 kategorije. Svečanost je u SAD-u prenosila TV-kuća ABC, a producenti su bili Lynette Howell Taylor i Stephanie Allain a režiser je bio Glenn Weiss. Pozivajući se na uspjeh formata 91. dodjele 2019. godine, ABC je objavio da će se ceremonija ponovo održati bez domaćina. U međuvremenu, Akademija je održala 11. godišnju dodjelu specijalnih nagrada u Velikoj sali hotela Hollywood and Highland Center 27. oktobra 2019. godine. Južnokorejski film Parazit predvodio je ceremoniju sa četiri nagrade, uključujući i onu za najbolji film, postajući tako prvi film u ovoj kategoriji koji nije na engleskom jeziku. Film 1917 osvojio je tri nagrade, dok su Ford v Ferrari, Džoker i Bilo jednom u Hollywoodu osvojili po dvije nagrade svaki.